רוד הספ

רודולפוס הוברטוס (רוד) הספ (בהולנדית: Rudolfus Hubertus (Ruud) Hesp; נולד ב-31 באוקטובר 1965 בבוסום שבהולנד) הוא כדורגלן עבר הולנדי ששיחק כשוער.

קריירה 
הספ החל את הקריירה שלו בהארלם בעונת 1985/86. לאחר שתי עונות בהן קיבל מעט דקות משחק, עבר לפורטונה סיטארד. בקבוצה הזו שיחק במשך שבע שנים וזכה בתואר "השוער ההולנדי של השנה" ב-1989. ב-1994 עבר לרודה, עמה זכה בגביע ההולנדי ב-1997. לאחר מכן עבר לראשונה מחוץ להולנד, לקבוצה הספרדית ברצלונה. גם בברצלונה שיחק במשך שלוש שנים, תחת הדרכתו של לואי ואן חאל, שהביאו כמחליף לשוער הראשון הקודם של ברצלונה, ויטור באיה. היה לו חלק עיקרי בזכיית הקבוצה בגביע המלך הספרדי ב-1998 בכך שהציל בעיטת עונשין בדו-קרב במשחק הגמר. מאוחר יותר השלימה הקבוצה דאבל, כשזכתה באליפות הליגה. עם הקבוצה זכה באליפות נוספת ב-1999. הוא חזר להולנד ב-2000, שוב לפורטונה סיטארד, ופרש כעבור שנתיים בגיל 37.

הספ לא שותף באף משחק של נבחרת הולנד, אף על פי שזומן לסגלה ביורו 1996 ובמונדיאל 1998. בשני המקרים שימש שוער שני לשוערים הראשונים, אדווין ואן דר סר ואד דה חוי.

לאחר פרישתו החל לעבוד כמאמן שוערים. תחילה ברודה, ומאוחר יותר, ב-2007, עבר לאמן בכרונינגן. בנוסף, הספ הוא מאמן השוערים בנבחרת הולנד.

קישורים חיצוניים

 רוד הספ באתר לה ליגה
 פרופיל 

שוערי כדורגל הולנדים
כדורגלני הארלם
כדורגלני פורטונה סיטארד
כדורגלני רודה
כדורגלני ברצלונה
מאמני שוערים הולנדים
כדורגלני נבחרת הולנד
כדורגלנים הולנדים
כדורגלני יורו 1996
כדורגלני מונדיאל 1998
הולנדים שנולדו ב-1965